

KISKŐRÖS VÁROS POLGÁRMESTERE

ELŐTERJESZTÉS
(sürgősséggel a Képviselő-testület 2025. május 28-i ülésére)


[bookmark: _Hlk199159632]TÁRGY:	A 3328/5 HRSZ-ON NYILVÁNTARTOTT, KIVETT KÖZTERÜLET MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN


A Faragó Építő Szolgáltató és Kereskedelmi Kft. kérelmet nyújtott be, Kiskőrös Város Önkormányzata (a továbbiakban: Önkormányzat) tulajdonát képező 3328/5 hrsz-ú ingatlan területéből összesen 78 m2 területrész megvásárlás érdekében.

Kiskőrös Város Önkormányzata a Képviselő-testület 55/2025. számú határozatával hozzájárult az Önkormányzat tulajdonát képező Kiskőrös belterületi 3328/5 hrsz-on nyilvántartott 7233 m2 alapterületű, az önkormányzat forgalomképtelen törzsvagyonát képező kivett közterület rendeltetésű ingatlan területéből 78 m2 területrész forgalomképes üzleti vagyonná történő átminősítéséhez.

A Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtt a 3328/5 és a 3330 hrsz-on nyilvántartott ingatlanok telekhatár rendezése érdekében lefolytatott telekalakítási eljárás 2025. május 06. napján véglegessé vált.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

A 3328/5 hrsz-ú közterület területéből 78 m2 területrész értékesítése tárgyában a szakértő az ingatlanrész forgalmi értékét 1.500.000,- Ft összegben állapította meg.

A Rendelet 12. § (4) bekezdése alapján a tulajdonjog átruházás szerződésben foglalt feltételeinek elfogadásáról a Képviselő-testület dönt.

Az Előterjesztés sürgősségét indokolja, hogy az előterjesztés tárgyalásához szükséges dokumentáció a képviselő-testületi anyagkiküldését követően érkezett meg a Polgármesteri Hivatalba.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. május 26.


	Domonyi László sk.
	polgármester







HATÁROZAT-TERVEZET


A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 3328/5 hrsz-on nyilvántartott kivett közterület (Kodály Zoltán utca) rendeltetésű ingatlan területéből 78 m2 területrész Faragó Építő Szolgáltató és Kereskedelmi Kft. részére történő értékesítéséhez 1.500.000,-Ft, azaz: Egymilió-ötszázezer forint értékben, a határozat-tervezet mellékletét képező telekalakítás szerződésben foglalt feltételekkel,
2. felhatalmazza polgármestert a határozat-tervezet mellékletét képező telekalakítási szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

